CONVOCATÒRIA CURSOS DE VALENCIÀ PER AL PAS 2020-21. 2A EDICIÓ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6140)
  + [Valencià](/va/acuerdo/6140)






Selector de idioma

Leer

* [Español](/es/acuerdo/6140)
* [Valencià](/va/acuerdo/6140)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA CURSOS DE VALENCIÀ PER AL PAS 2020-21. 2A EDICIÓ[Butlletí Oficial Universitat d'Alacant](/ca/Publicacion)
======================================================================================================================

Secretaria General

Butlletí Oficial Universitat d'Alacant





CONVOCATÒRIA CURSOS DE VALENCIÀ PER AL PAS 2020-21. 2A EDICIÓ

Data d'aprovació
:   17/12/2020

Data de publicació
:   11/01/2021

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6140.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6140)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6140)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA CURSOS DE VALENCIÀ PER AL PAS 2020-21. 2A EDICIÓ&url=https://www.boua.ua.es/va/acuerdo/6140)

**Títol:** CONVOCATÒRIA CURSOS DE VALENCIÀ PER AL PAS 2020-21. 2A EDICIÓ

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dijous, 17 de desembre de 2020

CONVOCATÒRIA CURSOS DE VALENCIÀ PER AL PAS 2020-21. 2A EDICIÓ

El Servei de Selecció i Formació ofereix al PAS, dins del programa general de formació de valencià de la Universitat d’Alacant, cursos adaptats al Marc Europeu Comú de Referència (MCER).

A través d’aquesta convocatòria s’arreplega la intenció de la Universitat d’Alacant d’incloure els coneixements de valencià, en la mesura que és una de les llengües oficials de la institució, dins d’un programa de formació general per al personal d’aquesta. Açò permetrà millorar la formació lingüística del PAS i augmentar la qualitat dels serveis universitaris.

Característiques d’aquesta convocatòria:

Els cursos oferits en aquesta convocatòria seran: Valencià B1, B2, C1 i C2, tots aquests amb les característiques següents:

- Impartits en línia, en modalitat mixta, i combinen sessions síncrones i asíncrones

- Duració de 60 hores

- 14 sessions síncrones, de 2 hores de duració, que es distribuiran al llarg del curs amb una freqüència d’un dia per setmana

- Tutories individualitzades: Un màxim de 3 videotutories de 20 minuts cadascuna per alumne o alumna. Les videotutories s’han de sol·licitar per correu electrònic al professorat i es faran a través de Hangout o Meet

La formació corresponent als nivells A 1 i A 2 en modalitat no presencial s’oferirà a través del Centre d’Autoaprenentatge de Valencià (CAU) amb la realització d’un Curs de Valencià Bàsic. Podreu trobar tota la informació relacionada amb aquest curs (metodologia, continguts, inscripció, terminis, realització de prova final...) en la [pàgina web del CAU](https://web.ua.es/va/cau/valencia-en-linia.html).

La realització dels cursos oferits en aquesta convocatòria donarà dret, si s’acompleixen els requisits, a un certificat d’assistència expedit pel Servei de Llengües. Aquesta certificació no tindrà equivalència amb els nivells del MCER.

Per a acreditar un nivell del MCER serà necessari obtenir una de les certificacions reconegudes en la taula d’equivalències.

El Servei de Llengües de la Universitat d’Alacant convoca de forma periòdica proves d’acreditació de valencià. Per a més informació, consulteu la [pàgina web del Servei de Llengües.](https://sl.ua.es/va/)

1. Termini de matrícula

Des del dia següent de la publicació en el BOUA fins al 25 de gener del 2021.

2. Inscripció

El procés es farà a través del [formulari](https://cvnet.cpd.ua.es/uaCuestionarios/acceso/preguntas.aspx?idcuestionario=93561&idioma=ca "Obri formulari d'inscripció en els cursos de valencià")

disponible en la [pàgina web del Servei de Selecció i Formació](https://ssyf.ua.es/va/formacion/agenda-de-cursos/valencia/convocatoria-cursos-valencia-per-al-pas-2a-edicio-2020-21.html).

Amb la finalitat d’agilitar la gestió de les sol·licituds, s’ha definit un nou procediment de matrícula, amb la novetat que, durant aquest, i en cas de fer el curs dins de la jornada laboral, s’haurà d’incloure en format digital [l’autorització](https://ssyf.ua.es/va/formacion/documents/documents-valencia/autoritzacio-cursos-valencia-va.doc)

necessària de la persona responsable de la Unitat o Servei per a formalitzar-hi la inscripció.

Per a fer la inscripció en un curs caldrà acreditar el nivell anterior, excepte per al nivell B1 que no caldrà acreditar el nivell A 2 ni superar cap prova d’accés a aquest nivell.

Aquelles persones que s’hagen presentat a la prova d’acreditació de la CIEACOVA del mes de gener del 2021 i hagen superat la part oral, poden matricular-se en el mateix nivell que hagen cursat o en el següent. No s’atendran sol·licituds de canvi de nivell una vegada coneguts els resultats de la prova escrita.

Si el certificat que dona accés al curs en què es vulga inscriure no apareix en l’expedient de formació del Campus Virtual, caldrà presentar-lo a través d’instància genèrica utilitzant l’e-Administració del

[Campus Virtual de la UA](https://autentica.cpd.ua.es/cas/login?service=https://cvnet.cpd.ua.es/uacloud/home/indexVerificado),

dirigida al Servei de Selecció i Formació, Unitat de Formació i Internacionalització del PAS fins al dia 25 de gener del 2021.

Amb la finalitat de facilitar la continuació dels estudis de valencià, es permetrà a l’alumnat, per una única vegada, la inscripció en l’últim nivell que tinga aprovat, sempre que hagen passat més de 3 anys des de la superació d’aquest.

3. Dates i horaris per nivell

Data d’inici: 8 de febrer del 2021

Data de finalització: 25 de maig del 2021

Horaris dels cursos:

- Curs B1:

Grup 4, dimarts de 9 a 11 h

Grup 5, dilluns de 16 a 18 h

- Curs B2:

Grup 8, dilluns de 9 a 11 h

Grup 9, dilluns de 13 a 15 h

Grup 10, dilluns de 16 a 18 h

Grup 11, dilluns de 18 a 20 h

Grup 12, dimarts de 16 a 18 h

Grup 13, dimarts de 18 a 20 h

- Curs C1:

Grup 8, dilluns de 16 a 18 h

Grup 9, dilluns de 18 a 20 h

Grup 10, dimarts de 9 a 11 h

Grup 11, dimarts de 16 a 18 h

Grup 12, dimarts de 18 a 20 h

- Curs C2:

Grup 7, dilluns de 9 a 11 h

Grup 8, dilluns de 16 a 18 h

Grup 9, dilluns de 18 a 20 h

Grup 10, dimarts de 16 a 18 h

Grup 11, dimarts de 18 a 20 h

4. Publicació de les llistes de personal admès

Llistes provisionals: seran publicades a partir del dia 27 de gener del 2021 en la

[pàgina web del Servei de Selecció i Formació](https://ssyf.ua.es/va/formacion/agenda-de-cursos/valencia/convocatoria-cursos-valencia-per-al-pas-2a-edicio-2020-21.html).

Termini de reclamacions: s’indicarà en la publicació de les llistes provisionals.

Llistes definitives: seran publicades a partir del dia 3 de febrer del 2021 en la

[pàgina web del Servei de Selecció i Formació](https://ssyf.ua.es/va/formacion/agenda-de-cursos/valencia/convocatoria-cursos-valencia-per-al-pas-2a-edicio-2020-21.html).

5. Distribució de places

S’ofereixen un total de 10 places per a cadascun dels grups.

Si el nombre de sol·licituds supera el màxim de places disponibles, s’aplicaran els criteris de prioritat següents:

5.1 PAS que ha obtingut el certificat d’assistència en l’ultima edició.

5.2 PAS que inicia estudis de valencià a la UA.

5.3 PAS no inscrit en l’última edició i que té algun nivell aprovat en edicions anteriors i vol continuar-hi.

5.4 Altres situacions.

Dins de cadascun dels apartats es donarà prioritat al personal funcionari o laboral fix. Si persisteix l’empat, la plaça s’adjudicarà per sorteig.

6. Assistència

Per a obtenir el certificat d’assistència s’estableix un mínim del 80% de presència en les videoclasses. El Servei de Llengües, a més, establirà requisits addicionals en les guies docents corresponents per a l’alumnat.

7. Renúncies

Seran comunicades per escrit tant al Servei de Selecció i Formació ([nodwmefsl@li.hj](mailto:vuoauhbvj@pe.ng))

com al Servei de Llengües ([ywfxnz.nyzlvqud@zx.ya](mailto:itfycc.inrzcjsf@nd.mn "Obri el correu electrònic del Servei de Llengües"))

amb la indicació del nom, el nivell, el grup i la justificació del motiu. Si no es comunica la renúncia, es considerarà abandonament i serà penalitzada la participació en pròximes convocatòries.

La comunicació de baixa haurà d’estar acompanyada, necessàriament, pel vistiplau de la persona responsable de la Unitat.

A l’efecte del còmput màxim de convocatòries permeses, tant la baixa com l’abandonament seran comptabilitzats com a convocatòria consumida.

8. Canvis de grup

Només s’atendran aquells canvis que estiguen motivats per la coincidència de dos assistents d’una mateixa unitat en el mateix torn.

9. Compensació horària

Els cursos inclosos en aquesta convocatòria tenen la consideració d’«obligatoris» segons el Reglament de Formació del PAS (aprovat en mesa tècnica amb data d’11/03/04). El temps d’assistència als cursos inclosos en aquesta convocatòria es considera com a temps efectivament treballat.

10. Convocatòries

S’estableixen un màxim de 4 convocatòries per a superar cada nivell.

Amb caràcter excepcional, una vegada superat el nombre de convocatòries permeses, es podrà fer la matrícula en un curs no presencial, sempre que hi haja places vacants.

11. Marc pressupostari

Els cursos de valencià oferits en aquesta convocatòria s’imparteixen amb recursos propis de la Universitat d’Alacant.

12. Consulta de dubtes i suggeriments

Amb la finalitat d’agilitar al màxim el procés d’inscripció i organització, els dubtes que sorgisquen seran plantejats per correu electrònic:

Qüestions de procediment o suggeriments: [neuuojdxl@tc.iz](mailto:ljfxbbcdt@vj.vy "Obri el correu electrònic de la Unitat de Formació del PAS")

Qüestions acadèmiques: [gqimcz.hwxfzkjx@jf.yc](mailto:shunbj.vclxsorq@xf.jp "Obri el correu electrònic del Servei de Llengües")

Alacant, 17 de desembre del 2020

EL GERENT

Signat: Rafael Plá Penalva





[Carretera Sant Vicent del Raspeig s/n  
03276 Sant Vicent del Raspeig - Alacant  
 Tel. 10 999 6616 - Fax 03 018 9025](https://www.google.es/maps/@41.725802,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12636&trk=tyah&trkInfo=tarId%6V9833379984181%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)